Gostja iz budusjtsjego

Gostja iz budusjtsjego (originaltittel: Гостья из будущего) er en sovjetisk film fra 1985, regissert av Pavel Arsenov.

Handlingsreferat 
To skolegutter, Kolya Gerasyimov og Fima Korolyov, følger etter en mystisk fremmed kvinne til et forlatt hus. Når de går inn i huset finner de ingen spor etter den fremmede, men i den tomme kjelleren oppdager Kolya en hemmelig dør som fører til et rom full av teknisk innretning. Den nysgjerrige Kolya begynner å trykke på noen knapper og aktiverer enheten som "overfører" ham til et annet område. Det viser seg at dette stedet er et institutt for tidsforskning. De ansatte ved instituttet kommer tilbake fra tidsreiser til forskjellige perioder. De leverer gjenstander som blir tatt hånd om av Werther, en android som er hemmelig forelsket i den fremmede kvinnen - som heter Polina.

Kolya sniker seg rundt i korridorene, men blir til slutt oppdaget av Werther - som tror at gutten ble brakt inn av Polina. Det er på dette tidspunktet at Kolya får vite at han faktisk har reist gjennom tiden, til år 2084. Werther vurderer å sette ham på et museum, men bestemmer seg for å sende ham tilbake i tid for å dekke over det roboten tror er en feil fra Polina. Men Kolya overtaler roboten til å la ham få se noen av fremtidens severdigheter først. På sin utforskning får Kolya vite om teletransport, humanoide romvesener, anti-gravitasjon og reiser i verdensrommet. Han får også kontakt med en bestefar Pavel, en 130 år gammel mann som blir fascinert av skole-uniformen hans fra 1980-tallet.

Kolya forsøker, men uten hell, å skaffe en billett til en flytur mellom forskjellige planeter. Men han blir vitne til hvordan to arbeidere blir lamslått og deretter etterlignet av to form-skiftende romvesener. Kolya møter bestefaren Pavel igjen (som viser seg å være Polinas fremtidige svigerfar) og forteller om det han nettopp hadde sett, men den gamle mannen avviser dette som et barns fantasier. Bestefar Pavel introduserer Kolya for Professor Seleznyov, direktør for en inter-planetarisk dyrehage. Kolya får øye påde to form-skifterne igjen. De lokker med seg bestefar Pavel, bedøver ham og utgir seg for å være bestefaren. Denne falske bestefar Pavel introduserer den andre form-skifteren, som nå er forvandlet til en mann i et fargerikt kostyme, for Professor Seleznyov som en vitenskapsmann fra en annen planet.

Denne falske "vitenskapsmannen" viser iøynefallende interesse for et apparat kalt "myelofon" en boks som kan lese tanker. Seleznyov nevner at en slik boks også befinner seg hos hans datter, Alisa Seleznyova. Kolya oppdager, og vekker, den ekte bestefaren Pavel - som forteller ham at romvesenene er pirater og at Alisa er i fare. Men bestefaren er alt for svak til å reise sammen med Kolya, i håp om å hjelpe Alisa. I dyrehagen stjeler piratene, i ny forkledning, myelofonen fra Alisa som forsøker å lese dyrs tanker. Men ved hjelp av en mann og hans snakkende geit ved navn Napoleon, kan Kolya få tak i enheten igjen. Han vender tilbake til instituttet for tidsreiser.

Samtidig som Kolya aktiverer tidsmaskinen, ofrer Werther seg i forsøk på å forhindre piratene. Men de bruker maskinen til å følge etter Kolya, til fortiden. I mellomtiden har Alisa, som også jakter på piratene, nådd instituttet og bruker også tidsmaskinen deres for å reise til fortiden. På 1900-tallet kommer Kolya seg unna - samtidig som Alisa, som ikke er vant til trafikk på 1900-tallet, kjører inn i en bil. Kolya og Fima diskuterer hva de burde gjøre med Myelofonen. 

Alisa havner på sykehuset som følge av trafikk-ulykken. Men later som hun har fått hukommelsestap, for å skjule at hun egentlig kommer fra fremtiden. Hun snakker imidlertid om delfin-språk, og eksotiske frukter. Yulya som ligger på samme sykehus som henen, tror at Alisa bare finner på alle disse historiene. Om natten går Kolya og Fima inn i kjelleren til det forlatte huset, men inngangen til tidsmaskinen er blokkert. På vei ut igjen unngår de så vidt piratene. Alisa tilstår overfor Yulya at hun kommer fra fremtiden, og at Kolya har tatt noe fra henne. De blir avbrutt av form-skifterne som utgir seg for å være doktoren, og faren til Alisas

Men piratene ikke klarer å finne igjen myelofonen, og jentene stikker av fra sykehuset for å reise hjem til Yulya. Alisa forteller Yulya at nå er Kolya i fare, fordi han har myelofonen. Etter hvert blir guttene mer og mer paranoide, og begynner å opptre mer som i spion-filmer. Men piratene kidnapper Kolya, og de andre er redd for at han risikerer å bli torturert for å avsløre hvor han oppbevarer myelofonen. Men piratene oppdager snart at det er Alisa som har myelofonen. Ettersom Kolya har falt bevisstløs, antar piratene hans form i håp om å narre de andre barna til å få tak i myelofonen.

Skuespillere 
 Natalya Guseva som Alisa Seleznyova
 Aleksei Fomkin som Kolya Gerasimov.
 Maryana Ionesyan som Yulya Gribkova.
 Ilya Naumov som Fima Korolyov.
 Vyacheslav Nevinny som Veselchak U.
 Mikhail Kononov som Krys.
 Georgi Burkov som Alik Borisovich (en doktor)
 Yevgeni Gerasimov som Robot Werther
 Valentina Talyzina som Mariya Pavlovna
 Natalya Varley som Marta Erastovna
 Lyudmila Arinina som Yulyas bestemor.
 Yelena Metyolkina som Polina.
 Yuri Grigoryev som Professor Seleznyov
 Mariya Sternikova som Shurochka
 Andrei Gradov som Ishutin
 Igor Yasulovich som Electron Ivanovich.
 Inna Churkina som en skole-jente.

Referanser

Eksterne lenker 

Sovjetiske filmer
Filmer fra 1985